
JUDETUL VRANCEA

CONSILIUL LOCAL

MUNICIPIUL FOCSANI

HOTARARE

Privind, aprobarea Regulamentului de organizare si functionare  

                                 al Consiliului Local al Tinerilor din Municipiul Focsani

Consiliul local al municipiului Focsani, judetul Vrancea, intrunit in sedinta ordinara;      

-vazand proiectul de hotarare initiat de Primarul Municipiului Focsani, raportul Directiei resurse umane si coordonare unitati subordonate, inregistrat la nr.48197/15.10.2009 prin care se propune  aprobarea Regulamentului de organizare si functionare al Consiliului Local al Tinerilor din Municipiul Focsani si avizul favorabil al Comisiei pentru administratie publica locala, juridica, anticoruptie si integrare europeana;

      - in conformitate cu prevederile Hotararii Consiliului Local al Municipiului Focsani nr.193/25.08.2009 privind aprobarea organizarii alegerilor si a Regulamentului de organizare si desfasurare ale acestora in vederea constituirii Consiliului Local al Tinerilor din Municipiul Focsani;

    - in baza art. 36, alin. (2), lit.d) si alin.(6), lit.a), pct.5 si in temeiul art. 45, alin (1) din Legea nr. 215/2001 privind administratia publica locala, republicata in 2007, cu modificarile si completarile ulterioare;
HOTARASTE:

      Art. 1.  Aprobarea Regulamentului de organizare si functionare al Consiliului Local al Tinerilor din Municipiul Focsani, conform anexei, care face parte integranta din prezenta  hotarare.   
        Art.2.Abrogarea Hotararii Consiliului Local al Municipiului Focsani nr.228/27 septembrie 2005.                                                   
         Art. 3.  Prezenta hotarare va fi  comunicata de   catre  Directia  administratie  publica

locala,compartimentelor, birourilor, serviciilor si Primarului municipiului Focsani, care va asigura executarea acesteia  prin Directia administratie publica locala,Directia resurse umane si coordonare unitati subordonate , Directia economica si Consiliul Local al Tinerilor din Municipiul Focsani .

PRESEDINTE DE SEDINTA,

    Postelnicu Romeo Paul                                           Contrasemneaza,

                                                                  SECRETARUL MUNICIPIULUI FOCSANI
                                                                                Corhana Eduard Marian

Municipiul Focsani, 27 octombrie 2009
Nr.268
                     ROMANIA                                                            Anexa la 

            JUDETUL VRANCEA                                    Hotararea nr.268
               CONSILIUL LOCAL                                    din 27 octombrie 2009
           MUNICIPIUL FOCSANI
              REGULAMENTUL DE ORGANIZARE SI FUNCTIONARE

     AL CONSILIULUI LOCAL AL TINERILOR DIN MUNICIPIUL FOCSANI                   

CAPITOLUL I

CONSTITUIREA CONSILIULUI LOCAL AL TINERILOR,

ALEGEREA PRIMARULUI, A VICEPRIMARILOR

SI A SECRETARULUI

Sectiunea I

 Constituirea si componenta Consiliului local al tinerilor

Art. 1. (1)-  Consiliul local al tinerilor are statut consultativ in administratia publica locala in sfera problemelor tinerilor.Consiliul local al tinerilor este compus din consilieri locali, reprezentanti ai fiecarui liceu,alesi prin vot egal, direct, secret si liber exprimat.

(2)- Numarul membrilor Consiliului local al tinerilor este stabilit in functie de  numarul 

consilierilor adulti (21), astfel:   

a) coeficientul de reprezentare este de 175 de elevi la un consilier;

b) numarul de reprezentanti in cadrul Consiliului local al tinerilor pentru fiecare liceu este stabilit de raportul dintre totalitatea elevilor de clasa a IX-a si a X-a si coeficientul de reprezentare.

 Art.  2- La sedinta de constituire vor participa primarul adult si consilierii locali adulti.
Art. 3- Sedinta este legal constituita daca participa majoritatea simpla din numarul consilierilor alesi.

Art. 4 -  Absenta consilierilor de la sedinta de constituire, sedintele ordinare, extraordinare sau de indata, se considera motivata, daca se face dovada ca aceasta a intervenit din cauza unor probleme de sanatate care au necesitat spitalizare, sau au facut imposibila prezenta acestora, a unor deplasari nationale si internationale in interesul scolii sau a unor evenimente de forta majora.

 Art. 5- (1)- Consilierii sunt obligati sa fie prezenti la lucrarile consiliului si sa-si inregistreze prezenta in evidenta tinuta de secretar.

(2)- Consilierul care nu poate sa ia parte la sedinta este obligat sa aduca la cunostiinta aceasta situatie presedintelui de sedinta.

(3)- La inceputul fiecarei sedinte, presedintele de sedinta are datoria de a supune la vot motivarea absentelor.

 Art. 6. (1)- Dupa validarea mandatelor se va proceda la depunerea juramantului: „Jur sa respect Constitutia si legile tarii si sa fac, cu buna-credinta, tot ceea ce sta in puterile 

si priceperea mea pentru binele tinerilor Municipiului Focsani. Asa sa-mi ajute Dumnezeu.”

(2)- Consilierii care refuza sa depuna juramantul sunt considerati demisionati de drept.

Sectiunea a II-a

Alegerea primarului, a viceprimarilor si a secretarului

 Art. 7.(1)- Consiliul local al tinerilor alege din randul membrilor sai, pentru toata perioada mandatului (2 ani): un primar, 2 viceprimari si un secretar.

(2)- Schimbarea din functie a primarului, a viceprimarului si a secretarului se poate face la propunerea unei treimi din numarul consilierilor , prin hotarârea adoptata cu votul a doua treimi din numarul consilierilor in functie.

(3)- Viceprimarii exercita atributiile ce ii sunt delegate de catre primar.

   Art. 8.(1)- Dupa declararea Consiliului local al tinerilor ca legal constituit, se procedeaza la alegerea presedintelui de sedinta prin votul deschis al majoritatii consilierilor in functie. Durata mandatului presedintelui de sedinta este de o luna.

(2)- Consilierul ales in conditiile alin(1) poate fi schimbat din functie la initiativa a cel putin unei treimi din numarul consilierilor cu votul majoritatii consilierilor in functie.

(3)- Prin majoritate se intelege superioritate numerica ceruta(prin lege) sau obtinuta. Majoritatea relativa inseamna partea sau numarul cel mai mare de voturi (pentru/contra) din voturile valabil exprimate. Majoritatea absoluta inseamna partea sau numarul de voturi mai mare decat jumatatea voturilor exprimate.

   Art. 9-(1)- Presedintele de sedinta ales are urmatoarele atributii principale:
    a) conduce sedintele Consiliului local al tinerilor;

    b) supune votului consilierilor propunerile de proiecte, asigura numararea  voturilor si      anunta rezultatul votarii, cu precizarea voturilor pentru, a voturilor contra si abtinerilor;

    c) asigura mentinerea ordinii si respectarea regulamentului de desfasurare a sedintelor;

    d) supune votului consilierilor orice problema care intra in componenta de solutionare a consiliului.

 (2)- In cazul  in  care  presedintele  de sedinta  ales  pentru  sedinta respectiva a  Consiliului nu-si poate indeplini atributiile, se procedeaza la alegerea unui alt consilier pentru aceasta functie.

 Art. 10-(1)- Secretarul Consiliului local al tinerilor participa in mod obligatoriu la sedintele Consiliului, revenindu-i urmatoarele atributii principale :

a) asigura indeplinirea procedurilor de convocare a Consiliului local al tinerilor,la cererea primarului sau  a cel putin unei treimi din numarul consilierilor in functie;

b) asigura efectuarea lucrarilor de secretariat;

c) efectueaza apelul nominal si tine evidenta participarii la sedinte a consilierilor;

d) numara voturile si consemneaza rezultatul votarii, pe care il prezinta presedintelui de sedinta;

e) informeaza  presedintele de sedinta cu privire la cvorumul necesar pentru adoptarea fiecarei hotarari a consiliului local;

f) asigura intocmirea procesului-verbal, pe care il pune la dispozitia consilierilor inaintea fiecarei sedinte ordinare si solicita acordul asupra continutului prezentat;

g) asigura intocmirea dosarului de sedinta, legarea, numerotarea paginilor si semnarea acestora;

h) contrasemneaza, in conditiile prezentului regulament, hotararile Consiliului;

i) poate propune primarului inscrierea unor probleme in proiectul ordinii de zi a sedintelor ordinare ale Consiliului local al tinerilor;

j) urmareste ca la deliberarea si adoptarea unor hotarari ale Consiliului sa nu ia parte consilierii care se afla in conflict de interese in problema pusa spre discutie. Il informeaza pe presedintele de sedinta cu privire la asemenea situatii si face cunoscute sanctiunile prevazute de regulament.

(2)-Secretarul indeplineste orice alte atributii sau insarcinari date de Consiliul local al tinerilor privitoare la buna organizare si desfasurare a sedintelor consiliului.

CAPITOLUL II

FUNCTIONAREA CONSILIULUI LOCAL AL TINERILOR

Sectiunea I

Functionarea Consiliului local al tinerilor

 Art. 11-(1)- Consiliul local a tinerilor are un mandat de 2 ani.

(2) Consiliul local al tinerilor isi exercita mandatul de la date constituirii pana la data declararii ca legal a consiliului nou ales.

(3)- Consiliul local al tinerilor se intruneste in sedinte ordinare, extraordinare, la convocarea primarului.

(4)- Convocarea Consiliului local al tinerilor se face in scris sau prin telefon, prin intermediul secretarului, cu cel putin cinci zile inaintea sedintelor ordinare sau cu cel putin trei zile inainte de sedintele extraordinare.

(5)- In caz de forta majora si de maxima urgenta pentru rezolvarea intereselor tinerilor locuitori ai Municipiului Focsani, convocarea Consiliului local al tinerilor se poate face de indata, cu 24 de ore inaintea sedintei.

(6)- In invitatia la sedinta se vor preciza  data, ora, locul desfasurarii si ordinea de zi a acesteia. Consiliul local al tinerilor se poate intruni si in sedinte extraordinare la cererea primarului sau a unei treimi din numarul consilierilor in functie.

Sectiunea a II-a

Desfasurarea sedintelor Consiliului local al tinerilor
   Art. 12-(1)- Ordinea de zi a sedintelor Consiliului cuprinde propuneri de proiecte pentru Consiliul local al municipiului Focsani, petitii si alte probleme semnalate de tineri, care se supun dezbaterii consiliului propuse de consilieri sau primar. Ordinea de zi este inscrisa in convocarea transmisa consilierilor. Anuntul privind sedinta publica va fi afisat pe site-ul propriu si mass-media va fi invitata sa participe lunar la o sedinta ordinara. Anuntul va cuprinde data, ora si locul de desfasurare a sedintei precum si ordinea de zi. Anuntul trebuie adus la cunostinta tinerilor cetateni.

(2)- Proiectul ordinii de zi se intocmeste la cererea primarului sau a unei treimi din numarul consilierilor in functie prin intermediul secretarului.

(3)- Proiectul ordinii de zi se supune aprobarii consiliului.

(4)- Propunerile de proiecte si celelalte probleme asupra carora urmeaza sa se delibereze, se inscriu pe ordinea de zi.

 Art. 13-(1)- Sedintele Consiliului local al tinerilor sunt publice, consilierii rezervandu-si dreptul de a organiza si sedinte cu usile inchise.

(2)- Persoanele care asista la sedintele publice, invitate sau din proprie initiativa, trebuie sa respecte regulamentul de organizare si functionare al Consiliului local al tinerilor. In cazul in care presedintele de sedinta constata ca o persoana a incalcat regulamentul va dispune avertizarea si in ultima instanta, evacuarea acesteia.

 Art. 14-(1)- Dezbaterea problemelor se face, de regula, in ordinea in care acestea sunt inscrise pe ordinea de zi aprobata. Dezbaterea incepe prin prezentarea pe scurt a propunerii de proiect sau a problemei inscrise pe ordinea de zi, pe care  o face initiatorul. Apoi se va da cuvantul presedintelui de sedinta.

(2)- Consilierii vor participa la dezbateri in ordinea inscrierii la cuvant.Presedintele de sedinta are dreptul sa limiteze durata luarilor de cuvant, in functie de obiectul dezbaterii. In acest scop el poate propune consiliului spre aprobare timpul ce va fi afectat fiecarui vorbitor, precum si timpul total de dezbatere a proiectului. Consilierul este  obligat  ca  in 
cuvantul sau sa se refere exclusiv la problema care formeaza obiectul dezbaterii. In cazul unor probleme deosebite se va aloca un anumit timp fiecarui consilier. 

(3)- Aceeasi  procedura  se  aplica  si  pentru  persoanele  fizice  sau  juridice  interesate de dezbaterea proiectelor alocate tinerilor.

 Art. 15- Presedintele de sedinta va permite oricand unui consilier sa raspunda intr-o problema de ordin personal sau atunci cand a fost nominalizat de un alt vorbitor cat si cand cere cuvantul in problema privitoare la regulament.

 Art. 16(1)- Presedintele de sedinta poate propune incheierea dezbaterii unei probleme puse in discutia Consiliului local al tinerilor. Propunerea de incheiere a dezbaterii se supune votului. Discutiile vor fi sistate daca propunerea a fost acceptata de majoritatea consilierilor prezenti.

(2)- Este  interzisa  proferarea  de  insulte  sau  calomnii  de catre  consilierii prezenti la 
sedinta precum si dialogul dintre vorbitor si persoanele aflate in sala.

   (3)- In cazul in care desfasurarea lucrarilor este perturbata, presedintele de sedinta poate intrerupe dezbaterea.

  Art. 17- Asupra propunerilor de proiecte au loc dezbateri generale si pe articole, consilierii putand formula amendamente de fond sau de redactare. Amendamentele formulate se supun votului consiliului local in ordinea formularii lor.

  Art. 18- Daca in urma dezbaterilor din sedinta intervin modificari inportante privind continutul proiectului, presedintele de sedinta solicita, prin votul consilierilor, supunerea proiectului reexaminarii de catre comisie.

  Art. 19-(1)- Dreptul la initiativa pentru propunerile de proiecte ale Consiliului local al tinerilor apartine primarului  si consilierilor.

(2)- Propunerile de proiecte vor fi insotite de o expunere de motive si vor fi redactate in conformitate cu normele de tehnica legislativa.

(3)- Propunerile de proiecte se vor prezenta tehnoredactate secretarului, cu 5 zile inainte de convocarea in sedinte.

(4)- Propunerile de proiecte se inscriu in ordinea de zi a sedintelor, prin mentionarea titlului si a initatorului. Initiatorul proiectului  le poate retrage sau poate renunta, in orice moment, la sustinerea lor.

Art. 20-(1)- Votul consilierilor este individual şi poate fi deschis sau secret.

(2)- Votul deschis se exprima public prin ridicarea mainii sau prin apel nominal.

(3)- Consiliul hotaraste, la propunerea presedintelui de sedinta, ce modalitate de vot va folosi.

(4)- Hotararile cu caracter individual cu privire la persoane vor fi luate intotdeauna prin vot secret.

  Art. 21-(1)-Votarea prin apel nominal se desfasoara in modul urmator: presedintele de sedinta explica obiectul votarii si sensul cuvintelor „pentru” si „contra”. Secretarul va da citire numelui si prenumelui fiecarui consilier, in ordinea alfabetica. Consilierul nominalizat se ridica si pronunta cuvantul „pentru” sau „contra” in functie de optiunea sa.

(2)- Dupa epuizarea listei, votul se repeta prin citirea din nou a numelui consilierilor care au lipsit la primul tur.

 Art. 22-(1)- Pentru exercitarea votului secret se folosesc buletine de vot.

(2)- Redactarea buletinelor de vot va fi clara si precisa, fara echivoc si fara putinta de interpretari diferite. Pentru exprimarea optiunilor se vor folosi, de regula, cuvintele „da” sau „nu”.

(3)- Buletinele de vot se introduc in urna. La numararea voturilor nu se iau in calcul buletinele de vot pe care nu a fost exprimata optiunea clara a consilierului sau au fost folosite ambele cuvinte. Numaratul buletinelor se realizeaza de catre o comisie desemnata prin vot deschis, din randul consilierilor.

 Art. 23-(1)- Hotararile si alte propuneri se adopta cu votul majoritatii consilierilor prezenti.

(2)- Abtinerile se contabilizeaza la voturile „contra”.

(3)- Daca in sala de sedinte nu este intrunit cvorumul legal, presedintele amana votarea la o data ulterioara.

(4)- Consilierii au dreptul sa solicite ca in procesul-verbal sa se consemneze expres modul in care au votat, secretarul fiind obligat sa se conformeze.

(5)- Proiectul de hotarare respins poate fi pus in discutie intr-o alta sedinta numai daca au aparut elemente noi. O noua respingere este definitiva.

CAPITOLUL III
INTREBARI, INTERPELARI, PETITII SI INFORMAREA

CONSILIERILOR LOCALI AI CONSILIULUI LOCAL AL TINERILOR

  Art. 24- Consilierii pot adresa intrebari primarului, viceprimarilor si secretarului, precum si sefilor compartimentelor din aparatul de specialitate al Primarului Municipiului Focsani  sau ai serviciilor si unitatilor subordonate acestuia.

  Art. 25-(1)- Orice tanar cetatean are dreptul sa se adreseze cu petitii catre Consiliu. Acestea se inscriu intr-un registru special, primesc numar, consemnandu-se elementele principale, cu privire la petent si obiectul cererii.

Secretarul  transmite  petitia  presedintelui  de  sedinta  sau  primarului  spre  analiza 
si solutionare. Petitionarului i se aduce la cunostinta solutia adoptata.

(2)- Semestrial consiliul analizeaza modul de solutionare a petitiilor.

CAPITOLUL  IV

FUNCTIONAREA COMISIILOR DE SPECIALITATE

  Art. 26- (1)- În funcţie de specificul local şi nevoile activităţii sale, Consiliul local al tinerilor organizează comisii de specialitate, după cum urmează:

· buget şi finanţe – 5 membri;

· protecţia mediului şi ecologie – 3 membri;

· cultură şi învăţământ – 4 membri;

· sănătate şi sport – 4 membri;

· drepturile omului şi protecţie socială – 3 membri;

· integrare europeană – 4 membri.

(2)- Pot fi membri ai comisiilor de specialitate numai consilierii.

  Art. 27-(1)- Comisiile de specialitate lucrează valabil în prezenţa unei treimi din numărul membrilor lor şi iau hotărâri cu votul majorităţii participanţilor la şedinţă.

(2)- Comisia poate invita să participe la şedinţele sale specialişti din cadrul aparatului de specialitate al Primarului Municipiului Focsani sau din afara acestuia. Au dreptul să participe la şedinţele comisiei şi consilierii care au făcut propunerile ce stau la baza lucrării comisiei, sau consilierii locali adulti .

(3)- Şedinţele comisiilor de specialitate se vor desfăşura în două etape.

    Prima etapă a şedinţei se va desfăşura, de regulă, cu participarea tinerilor, iar a doua etapă se va desfăşura fără participarea acestora.

    Pot participa la şedinţele comisiilor tineri, reprezentanţi ai tinerilor dintr-o anumită instituţie de învăţământ sau organizaţie din Focşani şi pot prezenta punctul de vedere în legătură cu proiectele dezbătute la respectiva şedinţă.

   Tinerii care doresc să-şi exprime punctul de vedere, se vor înscrie la începutul şedinţei, durata expunerii fiind stabilită de către preşedintele comisiei.

   După încheierea punctului de vedere, se vor continua lucrările şedinţei fără public.

   Presa poate lua parte la lucrările comisiei în prima parte, alături de tineri.

  Conţinutul pe scurt al proiectelor iniţiate va fi adus la cunoştinţa opiniei publice prin afişarea în locuri special amenajate şi anunţate în timp util.

  Art. 28 - Un consilier poate face parte dintr-o singură comisie.

  Art. 29- Fiecare comisie de specialitate îşi alege, prin votul deschis al majorităţii consilierilor, ce o compun, câte un preşedinte şi câte un secretar.

   Art. 30- (1)- Comisiile de specialitate au următoarele atribuţii principale:
· analizează proiectele Consiliului local al tinerilor;
· se pronunţă asupra altor probleme trimise de Consiliul local al tinerilor spre dezbatere;
· se implică în derularea proiectelor, dar şi în mediatizarea lor.
(2)- Comisiile de specialitate îndeplinesc orice alte atribuţii stabilite prin regulamentul de organizare şi funcţionare a Consiliului local al tinerilor sau însărcinării date prin hotărâri ale Consiliului local al tinerilor, dacă acestea au legătură cu activitatea lor.

  Art. 31- (1)- Preşedintele comisiei de specialitate are următoarele atribuţii principale:

· asigură reprezentarea comisiei în raporturile acesteia cu Consiliul local al tinerilor şi cu celelalte comisii;

· convoacă şedinţele comisiei;

· propune ca la lucrările comisiei să participe şi alte persoane din afara acesteia, dacă apreciază că este necesar;

· participă la lucrările celorlalte comisii care examinează probleme ce prezintă importanţă pentru comisia pe care o conduce;

· susţine în şedinţele Consiliului local al tinerilor propunerile formulate de comisie;

· anunţă rezultatul votării, pe baza datelor comunicate de secretar.

(2)- Preşedintele comisiei îndeplineşte orice alte atribuţii referitoare la activitatea comisiei stabilite de Consiliul local al tinerilor.

(3)- În condiţiile în care preşedintele lipseşte, atribuţiile acestuia pot fi preluate de secretar.

  Art. 32- (1)- Secretarul comisiei îndeplineşte următoarele atribuţii principale:
· efectuează apelul nominal şi ţine evidenţa participării la şedinţe a membrilor comisiei;

· numără voturile şi îl informeaza pe preşedinte asupra cvorumului necesar pentru adoptarea fiecărei hotărâri şi asupra rezultatului votării;

· asigură redactarea proceselor-verbale;

(2)- Secretarul comisiei îndeplineşte orice alte însărcinări stabilite de comisie sau de catre  preşedinte.

  Art. 33-(1)- Convocarea şedinţelor comisiei se face de către preşedintele acesteia, cu cel puţin 3 zile înainte.

(2)- Ordinea de zi se aprobă de comisie la propunerea preşedintelui. Oricare dintre membrii comisiei poate cere includerea pe ordinea de zi a unor probleme.

(3)- Participarea membrilor comisie la şedinţele acesteia este obligatorie.

(4)- La începutul fiecărei şedinţe, preşedintele va da citire consilierilor absenţi, supunând la vot motivarea absenţelor acestora. Dacă absenţele continuă fără a fi motivate, preşedintele comisiei poate propune sancţiuni pentru consilieri, inclusiv înlocuirea lor din comisie.

  Art. 34- Şedinţele comisiilor de specialitate se desfăşoară, de regulă, înaintea şedinţelor Consiliului local al tinerilor, atunci când ordinea de zi a şedinţei acestuia cuprinde probleme sau proiecte, asupra cărora li se solicită opinia.

  Art. 35- Pentru dezbaterea proiectelor sau a celorlalte probleme repartizate comisiei, preşedintele acesteia va desemna un consilier care va face în cadrul şedinţei o scurtă prezentare a problemei aflate pe ordinea de zi, dacă aceasta nu este prezentată de iniţiator.

  Art. 36- (1)-Votul în comisii este, de regulă, deschis. În anumite situaţii, comisia poate hotărî ca votul să fie secret, stabilind de la caz la caz modalitatea de exprimare a acestuia.
(2)- Dacă proiectul de hotărâre supus votului în comisie prezintă interesul patrimonial al unuia dintre consilieri, care este membru al comisiei, acesta nu va avea drept de vot.
Art. 37-(1)- Lucrările şedinţelor comisiei se consemnează, prin grija secretarului acestuia, într-un proces-verbal. După încheierea şedinţei, procesul-verbal va fi semnat de către preşedinte, secretarul comisiei si membrii.

(2)- Preşedintele poate încuviinţa ca procesele-verbale ale şedinţelor să fie consultate de alte persoane interesate care nu au participat la şedinţă, cu excepţia proceselor-verbale întocmite în şedinţele ale căror lucrări s-au desfăşurat cu uşile închise.

  Art. 38- Comisiile de specialitate constituite pe domenii de activitate din cadrul Consiliului local al tinerilor îşi pot stabili sarcini prin regulament propriu.

CAPITOLUL V
DISPOZITII PRIVIND EXERCITAREA MANDATULUI DE CONSILIER

Sectiunea I

 Drepturile si obligatiile consilierilor locali
 Art. 39-(1)- Dupa validarea alegerilor consilierului i se elibereaza legitimatia de consilier.

(2)- Consilierul are dreptul, dupa caz,  la plata cheltuielilor de transport si de cazare pentru activitatile prilejuite de exercitarea mandatului.

 Art. 40-(1)- Schimbarile intervenite in activitatea consilierului, in timpul exercitarii mandatului, se aduc la cunostinta Consiliului local al tinerilor, in cel mult 10 zile de la data producerii acestora.

(2)- Participarea consilierilor la sedintele consiliului este obligatorie.

 Art. 41- (1)- Consilierul local care absenteaza nemotivat la trei sedinte consecutive va fi sanctionat potrivit prevederilor stabilite de Consiliul local al tinerilor.

(2)- Consilierul local poate demisiona anuntand in scris consiliul. Solutionarea cererii se va face in conditiile si cu procedura stabilita, potrivit prevederilor stabilite de Consiliul local al tinerilor.

 Art. 42- Fiecare membru al Consiliului local al tinerilor are obligatia depunerii  raportului anual de activitate la secretarul Consiliului local al tinerilor.

(2)- Consiliul local al tinerilor va prezenta Consiliului local al municipiului Focsani un raport anual privind transparenta decizionala in administratia publica, raport care va fi semnat de presedintele de sedinta.

Sectiunea a II-a

Exercitarea mandatului consilierilor

 Art. 43-(1)-  In exercitarea mandatului,consilierii sunt in serviciul  colectivitatii locale  a 

tinerilor.

(2)- Consilierii sunt obligati ca in indeplinirea mandatului sa organizeze periodic intalniri cu tinerii cetateni si sa acorde audiente.

  Art. 44- Calitatea de consilier in Consiliul local al tinerilor  este incompatibila cu cea de persoana afiliata politic (incluzand exprimarea unor opinii pentru sau contra in ceea ce priveste un partid politic)

  Art. 45-(1)- Mandatul de consilier se suspenda de drept numai in cazul in care acesta a fost arestat preventiv. Masura arestarii preventive se comunica de catre parchet sau de instanta de judecata, dupa caz, Consiliului local al municipiului Focsani in vederea suspendarii consilierului in cauza.

(2)- Suspendarea dureaza pana la solutionarea definitiva a cauzei.

Art. 46-(1)- Mandatul de consilier inceteaza de drept  prin Hotararea Consiliului local al municipiului Focsani in urmatoarele cazuri:

 a) demisie;

 b) incompatibilitate(afiliere politica);

 c) schimbarea liceului

 d) schimbarea domiciliului in alta unitate administrativ-teritoriala;

 e) imposibilitatea  exercitarii  mandatului  pe  o  perioada  mai  mare   de   sase   luni 
 consecutive
-10-

f) constatarea, dupa validarea mandatului, ca alegerea s-a facut prin frauda electorala sau prin orice alta incalcare privind alegerile locale;

g) condamnarea, prin hotarare judecatoreasca ramasa definitiva, la o pedeapsa privativa de libertate;

h) punerea sub interdictie judecatoreasca;

i) pierderea drepturilor electorale;

j) lipsa nemotivata la 3 sedinte ordinare consecutive ale consiliului local;

k) deces.

 (2)- Incetarea de drept a mandatului de consilier se constata de Consiliul local al tinerilor, care propune, la initiativa primarului tanar sau a oricarui consilier, Consiliului local al municipiului Focsani solutionarea in maxim 10 zile de la prezentarea situatiei.

 (3)- In cazul demisiei, pana la hotararea Consiliului local al municipiului Focsani prin care se constata incetarea mandatului, consilierul poate reveni asupra deciziei sale.

Sectiunea a III-a
Sanctiuni

   Art. 47-(1)-  Incalcarea  de  catre  consilieri  a  obligatiilor  ce le  revin   in exercitarea

mandatului constituie abateri si se sanctioneaza potrivit prevederilor stabilite de Consiliul local al tinerilor.

(2)- La aplicarea sanctiunii se va tine seama de gravitatea abaterii, frecventa acesteia si conditiile producerii ei.

(3)- In exercitarea atributiilor sale cu privire la mentinerea ordinii si respectarea regulamentului in timpul sedintei, presedintele poate aplica consilierilor urmatoarele sanctiuni:

     - avertisment;

     - chemare la ordine;

     - retragerea cuvantului;

     - eliminarea din sala de sedinta.

(4)- Eliminarea din sala echivaleaza cu absenta nemotivata.

  Art. 48- Pentru perioada sanctionarii, consilierii nu sunt luati in calcul la stabilirea cvorumului de lucru.

Sectiunea a IV-a

Dispozitii finale

  Art. 49- Persoanele de contact din cadrul compartimentelor de specialitate din aparatul de specialitate al Primarului Municipiului Focsani asigura consilierilor asistenta de specialitate.

  Art.50- Aprobarea si finantarea activitatiilor Consiliului local al tinerilor se face prin hotaririi ale Consiliului local al municipiului Focsani.

  Art. 51- Prezentul regulament se adopta si poate fi modificat in conditiile legii, la propunerea a doua treimi din numarul  membrilor Consiliul local al tinerilor.     

PRESEDINTE DE SEDINTA,

    Postelnicu Romeo Paul
                                                      CONTRASEMNEAZA,

SECRETARUL MUNICIPIULUI

FOCSANI

Corhana Eduard Marian

MB/2ex.

